*****

ΚΑΝΟΝΙΣΜΟΣ (ΕΟΚ) αριθ. 3496/81 ΤΟΥ ΣΥΜΒΟΥΛΙΟΥ

της 3ης Δεκεμβρίου 1981

περί τροποποιήσεως του κανονισμού (ΕΟΚ) αριθ. 3035/80 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και τα κριτήρια καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1949/81 (2), και ιδίως το άρθρο 16 παράγραφος 5,

την πρόταση της Επιτροπής,

Εκτιμώντας:

ότι το άρθρο 16 παράγραφος 5 του κανονισμού (ΕΟΚ) αριθ. 2727/75 προβλέπει τη χορήγηση επιστροφών κατά την εξαγωγή για τα σιτηρά που χρησιμοποιούνται για την παρασκευή ορισμένων οινοπνευματωδών ποτών·

ότι ορισμένα οινοπνευματώδη ποτά, όπως ορισμένα ηδύποτα, της διακρίσεως 22.09 Γ του Κοινού Δασμολογίου λαμβάνονται από άλλο οινοπνευματώδες ποτό για το οποίο προβλέπεται επιστροφή κατά την εξαγωγή για τα σιτηρά που χρησιμοποιήθηκαν για την παρασκευή · ότι για το στοιχείο «δημητριακά» που χρησιμοποιείται για τα εν λόγω οινοπνευματώδη ποτά πρέπει να καθορισθεί ένας συντελεστής· ότι είναι αναγκαίο, κατά συνέπεια, να τροποποιηθεί ο κανονισμός (ΕΟΚ) αριθ. 3035/80 του Συμβουλίου της 11ης Νοεμβρίου 1980 (3), όπως τροποποιήθηκε τελευταία από τον κανονισμό (ΕΟΚ) αριθ. 2803/81 (4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 παράγραφος 1 του κανονισμού (ΕΟΚ) αριθ. 3035/80 τα σημεία β και γ αντικαθίστανται από το ακόλουθο κείμενο:

«β) σε περίπτωση χρησιμοποιήσεως ενός προϊόντος που υπάγεται στο παράρτημα ΙΙ της συνθήκης το οποίο:

- πρόερχεται από τη μεταποίηση ενός προϊόντος βάσεως ή ενός προϊόντος που εξομοιώνεται με αυτό το προϊόν βάσεως, ή

- εξομοιώνεται με ένα προϊόν που προέρχεται από τη μεταποίηση ενός προϊόντος βάσεως, ή

- προέρχεται από τη μεταποίηση ενός προϊόντος που εξομοιώνεται με ένα προϊόν που προέρχεται από τη μεταποίηση ενός προϊόντος βάσεως,

αυτή η ποσότητα είναι η πράγματι χρησιμοποιούμενη για την παρασκευή του εξαγομένου εμπορεύματος, αναγόμενη σε μία ποσότητα του προϊόντος βάσεως εφαρμόζοντας, κατά περίπτωση, τους ειδικούς κανόνες υπολογισμού, τις σχέσεις ισοδυναμίας ή τους συντελεστές που έχουν καθορισθεί για τον προσδιορισμό των εισφορών που εφαρμόζονται κατά την εισαγωγή των εν λόγω προϊόντων.

Εν τούτοις, όσον αφορά την αλκοόλη σιτηρών που περιέχεται στα οινοπνευματώδη ποτά της διακρίσεως 22.09 Γ του Κοινού Δασμολογίου η ποσότητα αυτή είναι: 3,4 χγρ κριθής ανά % vol αλκοόλης, προερχομένης από σιτηρά ανά εκατόλιτρο εξαγομένου οινοπνευματώδους ποτού.

γ) σε περίπτωση χρησιμοποιήσεως:

- ενός προϊόντος, μη υπαγομένου στα παράρτημα ΙΙ της συνθήκης, προερχομένου από τη μεταποίηση ενός προϊόντος που αναφέρεται στο σημείο α ή β, ή

- ενός προϊόντος προερχομένου από την ανάμειξη ή/καί τη μεταποίηση πολλών προϊόντων που αναφέρονται στο σημείο α ή/καί β, καθώς ή/καί προϊόντων που αναφέρονται στην πρώτη περίπτωση,

αυτή η ποσότητα που θα καθορίζεται βάσει της ποσότητας του εν λόγω προϊόντος η οποία πράγματι χρησιμοποιήθηκε για την παρασκευή του εξαγομένου εμπορεύματος ισούται, για κάθε ένα από τα εν λόγω προϊόντα βάσεως και με την επιφύλαξη της παραγράφου 3, με την ποσότητα που έχει αναγνωρισθεί από τις αρμόδιες αρχές σύμφωνα με το άρθρο 8 παράγραφος 1. Για τον υπολογισμό της ποσότητας αυτής εφαρμόζονται, κατά περίπτωση, οι τιμές μετατροπής που προβλέπονται στο σημείο α καθώς και οι ειδικοί

κανόνες υπολογισμού, οι σχέσεις ισοδυναμίας ή οι συντελεστές που αναφέρονται στο σημείο β.

Εν τούτοις, όσον αφορά τα οινοπνευματώδη ποτά με βάση τα σιτηρά που περιέχονται στα οινοπνευματώδη ποτά της διακρίσεως 22.09 Γ του Κοινού Δασμολογίου, η ποσότητα αυτή είναι: 3,4 χγρ κριθής ανά % vol αλκοόλης, προερχομένης από σιτηρά ανά εκατόλιτρο εξαγομένου οινοπνευματώδους ποτού.».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1982.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 3 Δεκεμβρίου 1981.

Για το Συμβούλιο

Ο Πρόεδρος

T. KING

(1) ΕΕ αριθ. L 281 της 1. 11. 1975, σ. 1.

(2) ΕΕ αριθ. L 198 της 20. 7. 1981, σ. 2.

(3) ΕΕ αριθ. L 323 της 29. 11. 1980, σ. 27.

(4) ΕΕ αριθ. L 275 της 29. 9. 1981, σ. 31.